
SPRENDIMO „DĖL ŠIAULIŲ MIESTO SAVIVALDYBĖS TARYBOS 2021 M. GRUODŽIO 2 D. SPRENDIMO NR. T-460 „DĖL ŠIAULIŲ MIESTO SAVIVALDYBĖS BENDROJO UGDYMO MOKYKLŲ APTARNAUJAMŲ TERITORIJŲ APRAŠO PATVIRTINIMO“ PAKEITIMO“
PROJEKTO AIŠKINAMASIS RAŠTAS

Šiauliai


Parengto sprendimo projekto tikslas – patikslinti nustatytas Šiaulių miesto savivaldybės bendrojo ugdymo mokyklų aptarnaujamas teritorijas.

Šiaulių miesto savivaldybės bendrojo ugdymo mokyklų aptarnaujamų teritorijų aprašas (toliau – Aprašas) patvirtintas Šiaulių miesto savivaldybės 2021 m. gruodžio 2 d. sprendimu Nr. T-460 „Dėl Šiaulių miesto savivaldybės bendrojo ugdymo mokyklų aptarnaujamų teritorijų aprašo patvirtinimo“.

Atsižvelgiant į naujame Priėmimo į Šiaulių miesto savivaldybės bendrojo ugdymo mokyklas mokytis pagal priešmokyklinio ugdymo, bendrojo ugdymo programas ir į ikimokyklinio ugdymo mokyklas mokytis pagal priešmokyklinio ugdymo programą tvarkos apraše (toliau – Priėmimo tvarka), patvirtintame Šiaulių miesto savivaldybės tarybos 2024 m. gruodžio 19 d. sprendimu Nr. T-545 „Dėl Priėmimo į Šiaulių miesto savivaldybės bendrojo ugdymo mokyklas mokytis pagal priešmokyklinio ugdymo, bendrojo ugdymo programas ir į ikimokyklinio ugdymo mokyklas mokytis pagal priešmokyklinio ugdymo programą tvarkos aprašo patvirtinimo“, įteisintas nuostatas, šiuo sprendimo projektu siūloma patvirtinti naują Aprašo redakciją, kurioje:
.	Simono Daukanto inžinerijos gimnazijai, vykdančiai specializuotą (inžinerinį) ugdymą, priskirta visa Šiaulių miesto savivaldybės ir kitų regiono savivaldybių teritorijos (pagal Priėmimo tvarkos 26.3 punktą). 
.	Simono Daukanto inžinerijos gimnazijos klasių sąrašas papildytas 5–8 kl. (pagal Priėmimo tvarkos 26.3 punktą).
.	Buvusi Simono Daukanto inžinerijos gimnazijos teritorija priskirta Stasio Šalkauskio gimnazijai. Pagal šiuos pakeitimus atnaujintas švietimo įstaigų interneto žemėlapis (žr. https://maps.siauliai.lt/portal/apps/dashboards/57e128343d6a449289f49e9807825348). 
.	Pagal Klasių paskirčių klasifikatorių, patvirtintą Lietuvos Respublikos švietimo ir mokslo ministro 2013 m. rugsėjo 11 d. įsakymu Nr. V-856 „Dėl Klasių paskirčių klasifikatoriaus patvirtinimo“, patikslinti klasių paskirčių pavadinimai.
.	Nebelieka informacijos apie gimnazijų pasirinktas ugdymo kryptis (perkelta į Priėmimo tvarkos 1 priedą).
.	Išplėsta Didždvario gimnazijos aptarnaujama teritorija priimant į III-IV tarptautinio bakalaureato klases (pagal priėmimo tvarkos 26.2 punktą).
.	Mokyklų sąrašas papildytas Sporto gimnazija. 

Pasekmės teigiamos, nes bus patikslintos bendrojo ugdymo mokyklų aptarnaujamos teritorijos ir tėvai žinos į kokią mokyklą jų vaikai galės pretenduoti pirmumo teise.

Teisės aktai nebus keičiami.

-
Sprendimui įgyvendinti reikalingos lėšos.
Sprendimui įgyvendinti papildomos biudžeto lėšos nereikalingos.
Sprendimo projekto antikorupcinis vertinimas.
Atliktas antikorupcinis vertinimas ir parengta antikorupcinio vertinimo pažyma.
Sprendimo projektą parengė Šiaulių miesto savivaldybės administracijos Švietimo skyrius. Tiesioginis rengėjas – Švietimo skyriaus vedėjo pavaduotoja Živilė Nakčiūnienė, tel. (+370 41) 38 65 73. Projekto iniciatorius – Švietimo skyrius.

